b'\n_START_ARTICLE_\nAnton Bole\n_START_SECTION_\n\xc5\xbdivljenje in delo\n_START_PARAGRAPH_\nV narodnoosvobodilni borbi je sodeloval od 1941, bil od 1942 do kapitulacije Italije 1943 zaprt v fa\xc5\xa1isti\xc4\x8dnih koncentracijskih tabori\xc5\xa1\xc4\x8dih na Rabu, Gonarsu in Viscu, nato sekretar okro\xc5\xbenega komiteja Komunisti\xc4\x8dne partije Slovenije (KPS) za Savinjsko dolino, \xc4\x8dlan pokrajinskega odbora Osvobodilne fronte za \xc5\xa0tajersko in \xc4\x8dlan okro\xc5\xbenega komiteja KPS Maribor. Po koncu vojne je bil med drugim direktor Generalne direkcije za tekstilno industrijo Jugoslavije (FLRJ) in pomo\xc4\x8dnik ministra za lahko industrijo FLRJ (1951-1953), generalni direktor Direkcije tekstilne in usnjarske industrije Slovenije (1953-1956), predsednik okrajnega ljudskega odbora Maribor, \xc4\x8dlan Izvr\xc5\xa1nega sveta Skup\xc5\xa1\xc4\x8dine Ljudske republike Slovenije (1956-1962), podpredsednik (1962-1967) in predsednik (1967-1969) Gospodarske zbornice Jugoslavije, \xc4\x8dlan predsedstva Socialisti\xc4\x8dne republike Slovenije (SRS) (1974-1982). Leta 1982 je bil izvoljen za sodnika ustavnega sodi\xc5\xa1\xc4\x8da SRS. Hkrati je bil tudi republi\xc5\xa1ki in zvezni poslanec, \xc4\x8dlan predsedstev zvezne konference Socialisti\xc4\x8dne zveze delavnega ljudstva Jugoslavije in republi\xc5\xa1kega komiteja Socialisti\xc4\x8dne zveze delavnega ljudstva Slovenije. Ob deseti obletnici osvoboditve je izdal knjigo.'